PATVIRTINTA

Utenos kultūros centro

direktorias 2017-01-25

įsakymu Nr. V-5

# „ŠOKIŲ MARATONAS - 2017“

# NUOSTATAI

1. **BENDROJI DALIS**
   1. Vieta – Utenos kultūros centras, diskotekų salė
   2. Adresas – Aušros g. 49, Utena
   3. Renginio pradžia – 2017 vasario 11 d. 11.30 val.
   4. Renginio pabaiga – 2017 vasario 11 d. 20.30 val.
2. **DALYVIAI**
   1. Šokių maratono dalyviu gali tapti kiekvienas asmuo nuo 16 metų amžiaus, pateikęs asmens dokumentą – pasą arba tapatybės kortelę, moksleivio ar studento pažymėjimą ir užpildęs dalyvio paraišką (pridedama).
3. **ŠOKIŲ MARATONO STRUKTŪRA IR APDOVANOJIMAI** 
   1. Šokių maratonas susideda iš dviejų dalių – atrankos amžiaus grupėse ir superfinalo.
   2. Dalyviai pagal amžių suskirstomi į dvi atrankos grupes. Pirmoji (16–19 metų). Antroji (nuo 20 metų iki...).
   3. Maratono dalyviai šoka poromis.
   4. Vienoje atrankos grupėje gali šokti ne daugiau kaip 20 porų.
   5. Atrankos grupėse diplomais apdovanojamos pirmąsias tris vietas užėmusios poros. Į superfinalą iš atrankos grupių patenka pirmąsias keturias vietas užėmusios poros.
   6. Superfinale dalyvauja atrankos grupėse pirmąsias keturias vietas užėmusios poros.
   7. Superfinale renginio rėmėjų prizais apdovanojama pirmąją vietą užėmusi pora.
   8. Apdovanojimas – pasibaigus superfinalui, 20.15 val.
   9. Renginio muzikos repertuarą paruošia maratono organizatoriai.
4. **TAISYKLĖS**
   1. Atrankos grupėse dalyvių poros nesustodamos šoka 2 valandas. Pirmoji grupė (16-19 metų) šoka nuo 12.00 val. iki 14.00 val. Antroji grupė (amžius neribotas) – šoka nuo 15 val. iki 17 val.
   2. Superfinale dalyvių poros nesustodamos šoka 2 valandas (nuo 18 val. iki 20 val.).
   3. Atrankose ir superfinale, 2 valandų šokio metu, kiekvienai porai dešimčiai minučių uždedamas elektroninis judesių fiksavimo prietaisas. Poros tikslas – per tas 10 min. atlikti kiek galima daugiau įrenginiu fiksuojamų šokio judesių. Prietaisu užfiksuotų šokio judesių skaičius yra pagrindinis kriterijus, nulemiantis maratono dalyvių užimtas vietas.
   4. Kiti vertinimo kriterijai: poroje būti susikibus rankomis (neišsiskiriant) ir šokti nesustojant 2 valandas.
   5. Šokių maratone šokiu vadinamas koordinuotas kojų, rankų ir kūno judesių derinys pagal skambančios muzikos ritmą.
   6. Dalyviai su savimi turi turėti geriamo vandens.
   7. Šokio metu šokėjams draudžiama stumdytis, trukdyti kitiems šokėjams, bartis ar kitaip neetiškai elgtis.
   8. Šokant dalyviai turi būti prisisegę savo numerius prie rūbų, ant nugaros (numeriai bus traukiami burtų keliu).
   9. Už taisyklių nesilaikymą ar kitokius maratono nuostatų pažeidimus šokėjai įspėjami.
   10. Gavusi trečią įspėjimą šokėjų pora yra diskvalifikuojama.
   11. Už labai grubų maratono nuostatų pažeidimą šokėjų pora gali būti diskvalifikuojama iš karto.

1. **ŠOKIŲ AIKŠTELĖ** 
   1. Šokių maratono dalyviai šoka tam skirtoje ir aiškiai pažymėtoje aikštelėje.
   2. Šokių maratono dalyviams draudžiama: laistyti, barstyti šokių aikštelę, po kojomis tiesti kitokią dangą, laužyti maratono inventorių, keisti maratono aplinkos sąlygas.
   3. Šokių aikštelėje dalyviams draudžiama laikyti savo daiktus (rūbus, valgius ir t. t.)
   4. Šokių aikštelėje gali būti tik maratono dalyviai, komisijos nariai, renginio organizatoriai ir jų įgaliotas personalas.
   5. Šokių metu dalyviams draudžiama savavališkai palikti šokių aikštelę. Toks pasišalinimas traktuojamas kaip pasitraukimas iš maratono.
   6. Šokėjams draudžiama šiukšlinti šokių aikštelėje ir jos teritorijoje.
2. **TEISĖJŲ KOMISIJA**
   1. Maratono šokėjus stebi ir vertina teisėjų komisija.
   2. Komisijos darbui vadovauja vyr. teisėjas.
   3. Vienu metu šokėjus stebi nemažiau kaip 2 komisijos nariai.
   4. Komisijos sprendimai yra galutiniai ir neskundžiami.
   5. Renginio vedėjai visą su renginiu susijusią informaciją (įspėjimus, komisijos pastabas ir kitą informaciją) skelbia per mikrofoną.
   6. Komisijos sprendimai tampa oficialūs tik maratono vedėjams informaciją paskelbus viešai per mikrofoną.
3. **BAIGIAMOJI DALIS**
   1. Po maratono paaiškėjus, kad šokėjai laimėjo pažeisdami taisykles, jie netenka teisės į laimėtą prizą.
   2. Visus klausimus, nenumatytus nuostatuose, sprendžia maratono teisėjų komisija.
   3. Organizatoriai gali keisti šokių maratono trukmę.